projecte-aina/catalan_government_crawling huggingface dataset:
La manca de recursos i l'estigma al voltant del VIH i la sida són alguns dels esculls que es reporten més freqüentment
Manca de finançament o recursos, l'estigma al voltant del VIH o la sida i l'estigma al voltant de l'homo/bisexualitat són les barreres més habituals a què s'enfronten els treballadors de salut comunitaris (Community Health Workers, CHWs) que atenen persones gais, bisexuals i altres HSH en entorn comunitari.
És una de les conclusions de l'informe EHOES (European Community Health Worker Online Survey), la primera enquesta realitzada a CHW de tot Europa per conèixer qui són aquests agents, quina és la feina que desenvolupen, en quines condicions i amb quin tipus de formació prèvia.
L'enquesta ECHOES va estar disponible online en 16 idiomes des del mes d'octubre del 2017 fins al febrer de 2018 i la van respondre 1.035 participants, especialment a Alemanya, Regne Unit, Espanya i França.
Els treballadors de salut comunitaris reclutats a ECHOES van informar de les activitats que realitzen en cada pas de la cascada de serveis del VIH, les hepatitis víriques i les ITS: prevenció primària, cribratge, vinculació al sistema sanitari i suport al tractament.
Les activitats transversals, com ara el desenvolupament d'intervencions, activitats de divulgació o de promoció, de advocacy o de participació a la recerca també formen part del seu perfil laboral.
Precisament un dels resultats destacats de l'informe és ús minoritari del concepte de CHW per a definir-se; la definició del què és un treballador de salut comunitari que rep noms molt diferents arreu d'Europa tot i que les tasques realitzades siguin similars.
Les qüestions estructurals i socials són les principals barreres a les que s'enfronten els enquestats a ECHOES per realitzar la seva tasca com a treballadors de salut comunitaris.
En especial destaca l'escassetat de finançament o de recursos a nivell organitzatiu (62% dels enquestats), falta de finançament per a l'organització (65%), estigma al voltant del VIH o SIDA (77%) i estigma entorn de l'homo/bisexualitat (59%).
En conjunt, el 10% dels enquestats manifesten no haver rebut cap formació específica per a portar a terme el seu rol com a treballadors de salut comunitari i per aquest motiu resulta evident que esdevenen un públic important per a programes de formació específics.
El Centre d'Estudis Epidemiològics sobre les Infeccions de Transmissió Sexual i Sida de Catalunya (CEEISCAT) ha sigut l'encarregat de coordinar aquest estudi a nivell europeu que forma part del projecte europeu ESTICOM finançat per la Comissió Europea a través de CHAFEA (Consumers, Health, Agriculture and Food Executive Agency).
Actualment s'està elaborant l'informe de resultats estatal i s'està preparant la difusió dels resultats d'aquest informe en l'entorn comunitari.
La Sub-direcció Regional a Lleida i Alt Pirineu i Aran participa en la presentació de la Setmana Europea de la Mobilitat 2019
La Sub-direcció Regional a Lleida ha participat com a convidada en l'acte de presentació de la Setmana Europea de la Mobilitat 2019 que va tenir lloc el 22 de juliol a la Delegació del Govern de Lleida.
Des d'aquesta Sub-direcció es col·labora des de fa anys amb l'ATM de Lleida en l'organització de la Setmana Europea de la Mobilitat i altres activitats relacionades amb la promoció de la mobilitat territorial.
La benvinguda de l'acte va anar a càrrec de Maria Dolors Tella, directora dels Serveis Territorials de Territori i Sostenibilitat a Lleida; seguidament, Xavier Lujan, de l' Associació per a la Promoció del Transport Públic de l'Ajuntament de Mollerussa, va presentar el catàleg d'activitats.
A continuació, Mercè Bieto, sub-directora regional, va destacar la importància de tenir una mobilitat activa per promoure la salut i un entorn més saludable.
També va presentar algunes de les iniciatives territorials en aquest àmbit.
Per últim, Xavier Garcia, com a responsable de comunicació de l'ATM de l'Àrea de Lleida, va explicar els aspectes organitzatius, de comunicació i les adhesions.
Una vegada més, com a entitat que hi dona suport, la Sub-direcció s'ha adherit a la Setmana Europea de la Mobilitat i s'ha compromès a l'execució voluntària d'una bona pràctica relacionada amb la mobilitat sostenible en l'àmbit de la seva competència i sota el lema de la setmana: "Camina amb nosaltres!".
L'estudi compta amb una prova pilot realitzada en 4 països, un d'ells Catalunya on es col·labora amb l'entitat Gais Positius
Jordi Casabona, director científic del CEEISCAT, va presentar els resultats preliminars de l'estudi al simposi Accelerating development and implementation of point-of-care tests for sexually transmitted infections: Challenges, achievements, and way forward, organitzat per la OMS en el marc del congrés IUSTI-ISSTDR 2019 celebrat a Vancouver del 14 al 17 de juliol.
El projecte forma part d'una iniciativa internacional del programa de Sexual Health Research de la OMS per validar en diferents escenaris tecnologies diagnòstiques ràpides, anomenades en anglès POCT ( Point-of-Care Tests ).
L'estudi s'està portant a terme en 4 centres comunitaris membres de la de la xarxa europea COBATEST a Eslovènia, Letònia, Ucraïna i Catalunya.
A Catalunya el centre comunitari que participa al projecte és Gais Positius, una ONG creada l'any 1994.
L'objectiu del projecte que coordina el CEEISCAT es avaluar la utilitat, la usabilitat i la acceptabilitat de les proves ràpides duals de VIH/Sífilis en població d'homes que tenen relacions sexuals amb homes (HSH) en un entorn comunitari, així com descriure les característiques operatives dels POCT duals en comparació amb les de les proves que es realitzen de forma rutinària en els centres comunitaris participants.
Les proves ràpides duals analitzades es poden realitzar fora de l'entorn sanitari i sense la necessitat d'equipament de laboratori específic i ofereixen el diagnòstic i el tractament o la derivació al sistema sanitari de forma gairebé immediata.
El 24 de juliol de 2019, la Sub-direcció General de Vigilància i Resposta a Emergències de Salut Pública (SGVRESP) va convocar el Comitè d'Anàlisi i Seguiment de Malalties Transmissibles Emergents d'Alt Risc a la seu de l'Agència de Salut Pública de Catalunya (ASPCAT), amb l'objectiu d'analitzar l'actual brot de malaltia per virus de l'Ebola a la República Democràtica del Congo (RDC).
L'Organització Mundial de la Salut (OMS) va declarar el passat 17 de juliol Emergència de Salut Pública d'Importància Internacional (ESPII) l'actual brot a la RDC amb l'objectiu de promoure la participació de la comunitat, augmentar la col·laboració multisectorial i dotar de més recursos a les zones afectades.
La reunió va ser presidida pel secretari de Salut Pública, el doctor Joan Guix, que va posar en valor aquest Comitè operatiu per fer front a les amenaces de salut pública, no només la malaltia per virus de l'Ebola motiu d'aquesta reunió, sinó altres amenaces emergents que poden arribar, com ara el MERS-CoV, la febre de Lassa o la febre hemorràgica de Crimea-Congo, entre d'altres.
La doctora Mireia Jané, sub-directora general, va explicar la situació en que es troba el brot a la RDC i la importància del treball sistematitzat entre la Xarxa de Vigilància Epidemiològica de Catalunya (XVEC), la xarxa assistencial i microbiologia i l'Hospital de referència, amb un únic protocol d'actuació coordinat des de salut pública i amb uns circuits ben definits i coneguts per tots els stakeholders implicats.
D'altra banda, va exposar les recomanacions temporals establertes pel Reglament Sanitari Internacional als països afectats pel brot, als països veïns i a la resta de països.
El Comitè d'Anàlisi i Seguiment de Malalties Transmissibles Emergents d'Alt Risc es va reunint periòdicament des que es va constituir l'any 2014 en motiu del brot de malaltia per virus de l'Ebola a l'Àfrica Occidental.
Informació relativa a les accions preses -i sobre els productes i lots afectats-, derivades de la investigació del brot ocorregut a Andalusia pel consum de carn entatxonada (en castellà, carne mechada ), fabricada per l'empresa andalusa MAGRUDIS S.L.
Les actuacions de control oficial realitzades per l'ASPCAT, van confirmar que a Catalunya no s'havia distribuït el producte carn entatxonada relacionat amb el brot.
Com a mesura de precaució, es recomana a les persones que hagin viatjat a les comunitats autònomes aquí esmentades, que hagin consumit els productes afectats i que tinguin alguna simptomatologia, que vagin al seu centre d'atenció primària de referència.
Es recomana a les persones que tinguin al seu domicili algun dels productes edsmentats s'abstinguin de consumir-lo i el tornin al punt de venda.
Les dones embarassades han de consultar les recomanacions de l'Agència de Salut Pública de Catalunya sobre alimentació segura durant l'embaràs.
Nova alerta alimentària per Listeria en productes de la marca "La Montanera del Sud".
Retirada de productes de la marca " Sabores de Paterna" per la presència de Listèria Monocytogenes 07/09/2019
Els cinc casos de listèria a Catalunya donen resultat negatiu, però la infecció es considera probable 26/08/2019
Ampliació de la retirada de productes associats al brot de listeriosi a Andalusia 22/08/2019
Informació sobre l'alerta alimentària
Comunicats de l'Agència Espanyola de Seguretat Alimentària y Nutrició (AESAN)
Agència Catalana de Seguretat alimentària (ACSA)
Altres fonts d'informació sobre l'alerta
Informació sobre seguretat alimentària de l'ACSA
Fins al 18 de setembre de 2019, en el marc de l ́alerta estatal i relacionats amb el brot de toxiinfecció alimentària per Listeria monocytogenes per consum de carn entatxonada a Andalusia, actiu des del passat mes d'agost, s'han notificat a la Xarxa de Vigilància Epidemiològica de Catalunya (XVEC), un total de 21 casos de listeriosi.
Tots ells havien consumit carn entatxonada, de marca coneguda o desconeguda, d'origen a Andalusia i que no s'ha distribuït comercialment a Catalunya.
A Catalunya, la listeriosi és una malaltia de declaració obligatòria a través del Sistema de Notificació Microbiològica de Catalunya (SNMC).
Cada any es notifiquen casos d'aquesta malaltia; 87 casos l'any 2018.
La listeriosi és una malaltia poc freqüent i que acostuma a ser asimptomàtica o donar una simptomatologia gastrointestinal lleu i febre alta.
Però en determinats grups de població com són les persones immunocompromeses, d'edat avançada, els recent nascuts i les dones embarassades, la infecció pot causar quadres greus que inclouen meningitis, septicèmia, avortaments o parts prematurs.
Els símptomes apareixen habitualment dos o tres setmanes després de la infecció, però poden aparèixer a partir de les 24 hores de la infecció i fins a 70 dies més tard.
Donat que el període d'incubació de la malaltia pot ser llarg, i que la distribució del producte (retirat del mercat el 16 d'agost) ha sigut àmplia, no es pot descartar encara l'aparició d'alguns casos.
Comunicats del Departament de Salut
Brot de listeriosi per consum de carn entatxonada, casos a Catalunya 25/09/2019
Nova alerta alimentària per Listeria en productes de la marca "La Montanera del Sud".
Retirada de productes de la marca " Sabores de Paterna" per la presència de Listèria Monocytogenes 07/09/2019
Els cinc casos de listèria a Catalunya donen resultat negatiu, però la infecció es considera probable 26/08/2019
Ampliació de la retirada de productes associats al brot de listeriosi a Andalusia 22/08/2019
Informació sobre l'alerta alimentària
Comunicats de l'Agència Espanyola de Seguretat Alimentària y Nutrició (AESAN)
Agència Catalana de Seguretat alimentària (ACSA)
Altres fonts d'informació sobre l'alerta
L'àmbit de salut laboral de l'Agència de Salut Pública, com a autoritat sanitària competent, desenvolupa diferents tasques en relació amb la verificació de:
Així mateix, com a autoritat sanitària competent rep:
Nota: L' autorització sanitària dels serveis sanitaris dels serveis de prevenció aliens i dels serveis de prevenció propis que incloguin activitat sanitària és objecte d'aprovació i registre pel Servei d'Ordenació Sanitària de la Direcció General de Regulació, Planificació i Recursos Sanitaris del Departament de Salut, d'acord amb el Reial decret 1277/2003, de 10 d'octubre, pel qual s'estableixen les bases generals sobre autorització de centres, serveis i establiments sanitaris.
Les piscines són espais importants d'esbarjo i d'activitats esportives, en els qual poden confluir un nombre significatiu de persones, entre les quals, infants i joves.
Per garantir que les condicions de les piscines no tinguin un efecte negatiu sobre la salut, la seguretat i el benestar dels usuaris, cal que els seus titulars vetllin pel manteniment d'unes correctes condicions higièniques i sanitàries de les instal·lacions i de la qualitat de l'aigua, mitjançant la implementació d'un pla d'autocontrol i d'un control oficial sobre la matèria.
Així mateix, la coresponsabilitat dels usuaris de les piscines possibilitarà la minimització dels riscos.
En aquest sentit, els titulars de les piscines d'ús públic han d'establir unes normes de règim intern, que indiquen les pautes de comportament adreçades a la prevenció dels accidents i al manteniment de la higiene a les instal·lacions.
Informació per persones usuàries
Aquest document ha estat elaborat per la Comissió InterInstitucional per a la Prevenció i Control de Mosquits Vectors:
Vigilància ambiental del mosquit
Responsabilitats i organització
Annex I. Relació de material de sensibilització
Taula resum dels àmbits d'actuació i les institucions implicades
Aquest mapa mostra els municipis on s'ha detectat presència de població estable de mosquit tigre a Catalunya.
Davant la presència del mosquit és important adoptar les mesures de prevenció i control per reduir al mínim possible la proliferació d'aquest insecte i minimitzar les molèsties que ocasiona a la població i el risc de transmissió de malalties (arbovirosis).
S'entén per policia sanitària mortuòria (PSM) el conjunt d'activitats que exerceix l'Administració en la vigilància i el control sanitaris de cadàvers i restes cadavèriques, cementiris i serveis i empreses funeràries.
Té com a objectiu principal promoure i salvaguardar la salut pública, per tal d'evitar riscos epidemiològics i ambientals.
L'ASPCAT desenvolupa les tasques següents:
A la xarxa sanitària de Catalunya es generen diàriament més de 96 tones de residus hospitalaris, dels quals la meitat són sanitaris.
Qualsevol tipus de material generat per activitats d'atenció a la salut, ja siguin assistencials, preventives i/o d'investigació, es considera residu sanitari a partir del moment en què es rebutja.
Els residus sanitaris no en són una excepció, i perquè la gestió garanteixi la protecció de la salut i del medi ambient es requereix adoptar models de gestió avançada reconeguts internacionalment.
L'ASPCAT, a través dels seus professionals i serveis, s'encarrega de la vigilància i el control de les activitats de gestió intracentre, com ara la manipulació, la segregació, la classificació i l'emmagatzematge dels residus sanitaris.
Els centres i els establiments sanitaris sotmesos a vigilància i control són:
Aquest mapa mostra els municipis on s'ha detectat presència de població estable de mosquit tigre a Catalunya.
Davant la presència del mosquit és important adoptar les mesures de prevenció i control per reduir al mínim possible la proliferació d'aquest insecte i minimitzar les molèsties que ocasiona a la població i el risc de transmissió de malalties (arbovirosis).
Aquest mosquit té la capacitat d'actuar com a vector d'algunes malalties, com les produïdes pels virus del Chikungunya, dengue i Zika
Mosquito Alert és un sistema d'alerta ciutadà que té com a objectiu investigar i controlar la presència i dispersió de dues espècies de mosquit: Aedes albopictus (mosquit tigre) i Aedes aegypti (mosquit de la febre groga) a través de la participació ciutadana i les noves tecnologies.
Els ciutadans poden informar sobre la presència d'aquests mosquits i dels llocs de cria mitjançant l'aplicació Mosquito Alert i aquesta informació pot permetre detectar els mosquits en zones noves i facilitar les actuacions de control i seguiment dels experts.
Els serveis analítics són una eina imprescindible com a suport per a la gestió i l'avaluació del risc en protecció de la salut, ja que permeten identificar i quantificar objectivament els agents químics, microbiològics i físics presents en els aliments, l'aigua i el medi ambient.
Així mateix, també ho són per a l'avaluació i la vigilància de les malalties infeccioses, transmissibles, cròniques i genètiques.
La resolució d'alguns problemes de salut importants està estretament relacionada amb els avenços i els descobriments realitzats en els laboratoris, ja que el que es coneix i es pot mesurar és més fàcil de controlar, prevenir i combatre.
Aquest mosquit té la capacitat d'actuar com a vector d'algunes malalties, com les produïdes pels virus del Chikungunya, dengue i Zika
Es pot desenvolupar en qualsevol recipient que contingui aigua durant uns set dies.
El mosquit pon ous i es desenvolupa en espais petits amb aigua estancada.
No els agrada posar els ous en aigües en moviment ni en masses d'aigua grans.
El clima i les hores de llum solar són més factors que condicionen el cicle vital del mosquit.
Se'n poden trobar actius des de començament de maig fins a final d'octubre, però segons les temperatures aquest període pot variar.
La prevenció és el millor mètode per al control d'aquest mosquit: per el seu control el més important i efectiu és evitar la posta d'ous i el creixement de les seves larves aquàtiques, i eliminar tots els punts d'aigua on pot créixer.
Per prevenir la proliferació del mosquit tigre cal evitar les acumulacions d'aigua a casa
Buidar dues vegades la setmana els recipients de l'exterior que puguin acumular aigua: en plats de sota els testos, regadores, piscines de plàstic, plats d'animals domèstics
Buidar dues vegades la setmana o tapar amb tela mosquitera espessa els safareigs i els tolls
—Evitar acumulacions d'aigua en zones de drenatge o canals de desguassos.
Evitar els forats i les depressions del terra on es pugui acumular aigua i tapar els forats dels troncs d'arbres omplint-los de sorra.
Eliminar l'aigua dels recipients on trobem larves del mosquit: joguines, cendrers, gerros, galledes,
Evitar l'entrada del mosquit als edificis instal·lant teles mosquiteres que n'impedeixin el pas per finestres, portes i altres obertures.
És recomanable portar roba de màniga llarga i pantalons llargs, (millor si són de color clar), així com mitjons.
Com s'han de guarir les picades
Renteu i desinfecteu bé la zona de la picada.
El tractament és simptomàtic; en cas que persisteixin les molèsties consulteu el vostre metge.
L'article 28 del Reial decret 1054/2002, d'11 d'octubre, pel qual es regula el procés d'avaluació per al registre, l'autorització i la comercialització de biocides, estableix que els biocides classificats com a tòxics o molt tòxics s'han de comercialitzar i aplicar sota un sistema de control específic mitjançant la consignació de cada operació en un Llibre oficial de moviments de biocides (LOMB).
L'Ordre de 24 de febrer de 1993, per la qual s'estableix la normativa reguladora del Llibre oficial de moviment de plaguicides perillosos, estableix les característiques d'aquest LOMB.
Productes biocides objecte de control a través del LOMB
D'acord amb les classificacions actualment vigents conforme al Reglament (CE) núm. 1272/2008, relatiu a la classificació, l'envasament i l'etiquetatge de substàncies i mescles químiques (CLP), els productes que són objecte de control a través del LOMB són els que presenten les classificacions següents:
Informació que ha de contenir el LOMB
El LOMB ha de tenir format de llibre en paper o bé en suport informatitzat.
Ha de tenir les pàgines numerades i dividides verticalment en columnes encapçalades per la informació que es detalla tot seguit, de manera que en cada fila s'enregistrin les dades de cada operació.
La informació que ha de registrar-se de cada operació és la següent:
Sol·licitud de la diligència d'obertura del LOMB
Els titulars dels establiments o serveis que han de disposar d'aquest sistema de control han de sol·licitar la diligència d'obertura del LOMB a l'Agència de Salut Pública de Catalunya (ASPCAT) i, si s'escau, la seva cancel·lació.
Aquesta sol·licitud s'ha de presentar a través del tràmit d'inscripció o de modificació del Registre oficial d'establiments i serveis plaguicides de les empreses de serveis de control de plagues, de les empreses que comercialitzen i/o emmagatzemen biocides d'ús ambiental i de la indústria alimentària i de les empreses de tractaments a tercers per a la prevenció i control de la legionel·losi.
La diligència d'obertura inclou la informació següent, que ha de constar també en el LOMB:
Així mateix, el LOMB ha d'estar disponible per a la seva supervisió i revisió periòdiques per l'autoritat competent.
[*] Cal especificar el número del Registre Oficial de Plaguicides (en el cas de productes autoritzats d'acord amb el Reial decret 3349/1983); el número del Registre Oficial de Biocides (en el cas de productes autoritzats d'acord amb el Reglament (UE) núm. 528/2012); o bé un identificador de la substància activa biocida: núm. EC o núm. CAS (els proveïdors de les substàncies actives biocides han de constar en la llista de l'article 95 de l'European Chemicals Agency (ECHA).
El bisfenol A (BPA) és una substància química utilitzada principalment en la fabricació d'un tipus de plàstic dur, el policarbonat, emprat en diversos béns de consum com envasos alimentaris, recipients reutilitzables per a begudes o aliments, joguines, etc.
També s'usa en la fabricació d'algunes resines epoxídiques que es fan servir per revestir llaunes d'aliments i canonades d'aigua, i també com a substància per fixar la tinta en el paper tèrmic emprat en alguns rebuts de compres i bitllets de transport públic.
El BPA és una substància que té efectes tòxics per a la capacitat reproductora dels éssers humans.
En la Unió Europea està classificada com a tòxica per a la reproducció categoria 1B, d'acord amb el Reglament CLP (Reglament (CE) núm. 1272/2008 del Parlament Europeu i del Consell, de 16 de desembre de 2008, sobre classificació, etiquetatge i envasat de substàncies i mescles).
Així mateix, la UE ha aprovat la inclusió del BPA en la llista de substàncies extremament preocupants candidates a la llista de substàncies sotmeses a autorització del Reglament REACH (Reglament (CE) núm. 1907/2006 del Parlament Europeu i del Consell, de 18 de desembre de 2006, relatiu al registre, l'avaluació, l'autorització i la restricció de les substàncies i preparats químics).
La proposta d'inclusió en aquesta llista es basa en les propietats del BPA com a substància tòxica per a la reproducció i per les seves propietats d'alteració endocrina, causants de probables efectes adversos en la salut humana, com també en el medi ambient.
La Comissió Europea va aprovar, l'any 2016, una restricció de l'ús del BPA en el paper tèrmic.
Aquesta restricció està recollida en l'annex XVII del Reglament REACH i estableix la prohibició de comercialització de paper tèrmic amb una concentració de BPA igual o superior al 0,02% en pes, a partir del 2 de gener de 2020.
A banda d'aquesta restricció, n'hi ha d'altres de vigents en l'àmbit de la seguretat alimentària com la prohibició d'ús del BPA en la fabricació de biberons i tasses de policarbonats destinats a lactants i nens petits.
Així mateix, existeixen uns límits de migració específics del BPA que determinen que la quantitat de BPA que pot migrar dels materials plàstics, vernissos i recobriments en contacte amb aliments és de 0,05 mg per kg d'aliment.
Així mateix, la normativa europea de seguretat de les joguines també estableix uns límits de migració específics de BPA aplicables a les joguines destinades a infants de menys de tres anys i a qualsevol joguina destinada a introduir-se a la boca.
Agència Europea de Substàncies i Mescles Químiques (ECHA).
Agència Catalana de Seguretat Alimentària (ACSA).